Η Ημέρα (εφημερίδα)

Η Ημέρα ήταν καθημερινή πολιτική εφημερίδα της Πάτρας και του δημοκρατικού χώρου της Περιφέρειας Δυτικής Ελλάδας.

Ιδρύθηκε το Μάρτιο του 1945 με το όνομα Σημερινή και εκδιδόταν από ομάδα τυπογράφωνΗ Σημερινή, φύλλο 1 (14/03/1945), σελίδα 2.. Ανήκε στον κεντροαριστερό χώρο. Το 1951 ανέλαβε τη Σημερινή ο Χρήστος Ριζόπουλος, εργαζόμενος στην εφημερίδα, και την μετονόμασε σε Η Ημέρα (με υπότιτλο Πρωινή ανεξάρτητος εφημερίς Πατρών)Η Ημέρα, φύλλο 1 (30/08/1951), σελίδα 1.. Είχε προηγηθεί η διάλυση και εκκαθάριση της εταιρείας που εξέδιδε την ΣημερινήΗ Ημέρα, φύλλο 1 (30/08/1951), σελίδα 7.. Το νέο όνομα είχε προτείνει ο τότε Αχαιός βουλευτής Φωκίων Ζαΐμης. Το 1989 την ανέλαβε ο δημοσιογράφος και εργαζόμενος στην εφημερίδα Ανδρέας Χριστόπουλος. Το 2005 πέρασε στον Θεόδωρο Καμπέρο και στην Εκδοτική Πατρών Α.Ε. Η εφημερίδα Ημέρα των Πατρών ανέστειλε την έκδοσή της στις 22 Οκτωβρίου 2009 με απόφαση του Θεόδωρου Καμπέρου.

Παραπομπές

Πηγές
Εφημερίδα Η Ημέρα, φύλλο 16ης Οκτωβρίου 2007, σελίδες 4, 5: αφιέρωμα στις εκδηλώσεις για τα 60 χρόνια της εφημερίδας.

Κατηγορία:Εφημερίδες με τόπο έκδοσης την Πάτρα
Κατηγορία:Πρώην εφημερίδες στην ελληνική γλώσσα